open-index/open-wikipedia-markdown huggingface dataset:
Ιστορία του Εσουατίνι

Το **Εσουατίνι** είναι κράτος της Νότιας Αφρικής.

## Από τα τέλη του 18ου έως τα τέλη του 19ου αιώνα
Στα τέλη του 18ου με αρχές του 19ου αιώνα Μπαντουικά φύλα των Σουάζι κατέρχονται από τον βορρά στην περιοχή. Μέχρι το 1840 συγκρούονται με τους Ζουλού. Έτσι διαμορφώνεται σταδιακά η εθνική τους ταυτότητα και συγκροτούνται σε κράτος. Εμβληματικές μορφές της πρώιμης ιστορίας της χώρας είναι ο φύλαρχος-βασιλιάς Σομπχούζα Α΄ και ο Μσβάτι Β΄, ο οποίος συμμάχησε με τους νοτιοαφρικανούς Μπόερς προκειμένου να εδραιωθεί στον θρόνο του. Έτσι όμως άνοιξε τον δρόμο στην αποικιακή εκμετάλλευση της χώρας του από τους λευκούς.
Δύο συνθήκες που συνήφθησαν με το Ηνωμένο Βασίλειο και τους Μπόερς του Τράνσβααλ, το 1881 και 1884, και με τις οποίες θεμελιωνόταν η ανεξαρτησία του βασιλείου έναντι των λευκών, δεν είχαν μεγάλη διάρκεια. Το 1894 περιήλθε στην επιρροή του κράτους του Τράνσβααλ. Το καθεστώς αυτό ίσχυσε μέχρι τον Πόλεμο των Μπόερς,που μετά τη λήξη του επιβλήθηκε σε ένα πολύ μεγάλο μέρος της χώρας καθεστώς προτεκτοράτου ενώ οι υπόλοιπες περιοχές προσαρτήθηκαν στη Νοτιοαφρικανική Ένωση.

thumb|Νότια Αφρική το 1885.
thumb|right

## Στον 20ο αιώνα
Στη διάρκεια του μεσοπολέμου εκδηλώνονται οι πρώτες αντιδράσεις κατά της λευκής κυριαρχίας. Ξεχωρίζει ο Σομπχούζα Β΄ ο οποίος βασιλεύει για 65 χρόνια (1921-1986). Το υπό βρετανική κατοχή τμήμα της Σουαζιλάνδης απέκτησε Σύνταγμα το 1967 και το 1968 έγινε μέλος του Ο.Η.Ε..Το 1973 καταλύθηκε το Σύνταγμα και διαλύθηκαν τα κόμματα από τον βασιλιά . Το 1986 έγινε βασιλιάς ο Μσβάτι Γ΄και πρωθυπουργός ο Σότσχα Έρνεστ Ντλάμινι.
Tο 1992 επλήγη από ξηρασία και ο πληθυσμός της οδηγήθηκε  στο χείλος του λιμού. Το 1990 αυξήθηκαν οι πιέσεις προς την κατεύθυνση του εκδημοκρατισμού  Οι πρώτες βουλευτικές εκλογές στο βασίλειο διεξήχθησαν το 1993.
Προς το τέλος του 1997, οι εξουσίες του βασιλιά ήταν περιορισμένες  και ακολούθησαν συνομιλίες με τους αρχηγούς των κυβερνήσεων  της Μοζαμβίκης και της Νότιας Αφρικής για να προωθηθεί ο εκδημοκρατισμός της χώρας. Οι εκλογές έγιναν το 1998, αλλά ο βασιλιάς εξακολουθούσε να διατηρεί μεγάλο μέρος των εξουσιών του. Τα κόμματα της αντιπολίτευσης εξακολουθούν να απαγορεύονται και τα συνδικάτα άρχισαν να διοργανώνουν απεργίες. Η  κυβέρνηση αντέδρασε στις  συνδικαλιστικές δράσεις. Μια ακόμη  ξηρασία έπληξε το 2002 και τα Ηνωμένα Έθνη  απέστειλαν επισιτιστική βοήθεια. Η ξηρασία συνεχίστηκε  με αμείωτο ρυθμό και το 2004, κι ο πρωθυπουργός κήρυξε τη χώρα σε κατάσταση ανθρωπιστικής κρίσης.
thumb|Ο βασιλιάς Μσβάτι ο Γ'το 2006

## Παραπομπές


## Πηγές
* Ανώνυμου, «Σουαζιλάνδη», Παγκόσμια Ιστορία, τ. Β, Εκπαιδευτική Ελληνική Εγκυκλοπαίδεια, Εκδοτική Αθηνών, Αθήνα, 1999, σελ.318
* Swaziland http://www.sahistory.org.za/places/swaziland


Εσουατινι
Βάρζουγκα

thumb|right|250px|Ο ποταμός Βάρζουγκα
Ο **Βάρζουγκα** (Ва́рзуга) είναι ποταμός στο νότιο μέρος της Χερσονήσου Κόλα της βόρειας Ρωσίας, στην Περιφέρεια Μούρμανσκ. Το μήκος του είναι 254 χλμ. (237 σύμφωνα με άλλη εκδοχή). Η έκταση της λεκάνης απορροής του Βάρζουγκα είναι 9840 τ.χλμ.. Ο Βάρζουγκα εκβάλλει στη Λευκή Θάλασσα, στον Αρκτικό Ωκεανό. Παγώνει από τα τέλη (συνήθως) του Οκτωβρίου και παραμένει σχεδόν πάντα παγωμένος μέχρι τις αρχές Μαΐου. Η μέση παροχή του είναι 77 κυβικά μέτρα νερού ανά δευτερόλεπτο, ενώ κατά τον Μάιο και τον Ιούνιο ανέρχεται σε 300.

Στο τμήμα του άνω ρου τού Βάρζουγκα υπάρχει ένας μεγάλος καταρράκτης, ο Παντούν, με τρεις υδατοπτώσεις. Χαμηλότερα στον ρου του ο ποταμός σχηματίζει κι άλλους καταρράκτες, αλλά πολύ μικρότερους. Στο τμήμα που είναι πλωτός, χρησιμεύει για τη μεταφορά ξυλείας.

Ο Βάρζουγκα είναι ο πλέον παραγωγικός ποταμός της χερσονήσου Κόλα ως προς το ψάρεμα του σολομού. Σε κάθε εποχή αλιεύονται περισσότεροι από 10 χιλιάδες σολομοί σε αυτόν και τους παραποτάμους του.

## Παραπομπές


Κατηγορία:Ποταμοί της Ρωσίας
Παγκόσμιο Πρωτάθλημα Συλλόγων Ποδοσφαίρου 2001

Το **Παγκόσμιο Πρωτάθλημα Συλλόγων 2001** (αγγλικά: *2001 FIFA Club World Championship*) ήταν μια ποδοσφαιρική διοργάνωση της FIFA προγραματισμένη να διεξαχθεί στην Ισπανία το διάστημα μεταξύ 28 Ιουλίου - 12 Αυγούστου του 2001. Αυτή ακυρώθηκε εξαιτίας ενός συνδυασμού παραγόντων, κυρίως της κατάρρευσης της ISL, εμπορικού εταίρου της FIFA.

## Παραπομπές


## Εξωτερικοί σύνδεσμοι
* 2001 FIFA Club World Championship at RSSSF

2001
Εκπαιδευτικό αεροσκάφος

Το **εκπαιδευτικό αεροσκάφος** είναι μια κατηγορία αεροσκαφών ειδικά σχεδιασμένη για τη διευκόλυνση της εναέριας εκπαίδευσης των πιλότων και των πληρωμάτων αεροσκαφών.

Οι πιλότοι της πολιτικής αεροπορίας συνήθως εκπαιδεύονται σε ένα ελαφρύ αεροσκάφος, διθέσιο ή περισσότερων θεσών, στις οποίες κάθεται ο εκπαιδευόμενος και ο εκπαιδευτής. Επίσης, το αεροσκάφος μπορεί να έχει υποστεί τροποποιήσεις κατάλληλες για χρήση σε εκπαιδευτικές πτήσεις. Κατι παρόμοιο συμβαίνει και με τους εκπαιδευόμενους πιλότους των πολεμικών αεροποριών, οι οποίοι λαμβάνουν εκπαίδευση σε ελαφρύ αεροσκάφος. Και στις δύο κατηγορίες οι υποψήφιοι πιλότοι εξετάζονται κυρίως για την ψυχική και φυσική συμπεριφορά τους.

## Παραπομπές


Κατηγορία:Τύποι αεροσκαφών
Ιστορία του Μοντσερράτ

Το Μοντσερράτ κατοικούταν από τους Αραουάκους και Καραΐβους, σύμφωνα με τις καταγραφές του Χριστόφορου Κολόμβου κατά το δεύτερο ταξίδι το 1493. Ονόμασε το νησί Σάντα Μαρία ντε Μοντσεράτε στο όνομα της Ισπανίας, από την ευλογημένη παρθένα του μοναστηριού του Μοντσεράτ, το οποίο βρίσκεται στο όρος Μοντσεράτ στην Καταλονία. Το νησί περιήλθε στον έλεγχο της Βρετανίας το 1632, όταν μία ομάδα Ιρλανδών εγκαταστάθηκε εκεί για να διαφύγει από τις αντικαθολικές αντιδράσεις στα γειτονικά νησιά Άγιος Χριστόφορος και Νέβις. Η εισαγωγή σκλάβων από την Αφρική, κοινή πρακτική στα περισσότερα νησιά της Καραϊβικής, με σκοπό να δουλέψουν στις τροπικές φυτείες, ξεκίνησε αρκετά νωρίς. Ένα σημαντικό ποσοστό του πληθυσμού προήλθε από την Ιρλανδία (70% στα μέσα του 17ου αιώνα). Το Μοντσερράτ γνώρισε ακόμα δύο σύντομες περιόδους γαλλικής κατοχής: το 1664-1668 και το 1782-1784. Από τα μέσα του 19ου αι. υπήρξε αυτοδιοικούμενη αποικία εντός της *Αποικίας των Υπήνεμων Νήσων* (1871-1956) και της *Ομοσπονδίας των Δυτικών Ινδιών* (1956-1962).

## Παραπομπές

## Πηγές
* Ανώνυμου, «Μοντσερράτ»,Παγκόσμια Ιστορία, τ. Β, Εκπαιδευτική Ελληνική Εγκυκλοπαίδεια, Εκδοτική Αθηνών, Αθήνα, 1999, σελ.110

Ιστορια του Μοντσερρατ
Ηφαιστειακός πόρος

Ο **ηφαιστειακός πόρος**, ή  *ηφαιστειακό φρέαρ* είναι υπόγεια γεωλογική διάτρηση, μέσα από την οποία το μάγμα φθάνει με εκρηξιγενείς διεργασίες στην επιφάνεια του γεωφλοιού. Στην ουσία πρόκειται για εκρηξιγενή δομή οχετού διαφυγής αερίων και μαγματικής μάζας λόγω υπερβολικής πίεσης. Ο ηφαιστειακός πόρος αποτελεί τον κεντρικό άξονα σχηματισμού ηφαιστείου και το βασικότερο μέρος αυτού.

## Γενικά
Ο ηφαιστειακός πόρος είναι το κυριότερο τμήμα ενός ηφαιστείου, οποιουδήποτε τύπου, άνευ της παρουσίας του οποίου δεν νοείται ηφαίστειο ή ηφαιστειακή διεργασία. Τούτο έχοντας καροτόμορφο σχηματισμό σε υπόγεια κάθετη διάταξη προς το γεωειδές συνδέει τον χώρο - εστία του διάπυρου μάγματος, την λεγόμενη και υποηφαίστεια περιοχή, μη γνωστή σε ανθρώπινη παρατήρηση, με την επιφάνεια της Γης, χέρσα ή υποθαλάσσια, καταλήγοντας στον ηφαιστειακό κρατήρα. Τα τοιχώματά του δημιουργούνται από στερεοποιημένο μάγμα το οποίο και διατηρεί τη μορφή του, επιτρέποντας έτσι μέσω αυτού την ανάδυση της ρευστής μορφής του μάγματος.

## Σχηματισμός
Βασική αιτία της δημιουργίας του ηφαιστειακού πόρου είναι οι βίαιες και εκρηκτικές διεργασίες των αερίων μαζών των πτητικών ενώσεων του διάπυρου μάγματος, όπου κάτω από υπερβολική πίεση, δημιουργούν αυτόν στα υπερκείμενα στρώματα ως δίοδο εκτόνωσης, με τελική κατάληξη την επιφάνεια. Συνέπεια δε αυτής της κατάληξης είναι η πτώση της πίεσης εντός του συστήματος με επακόλουθο την ταχύτατη ανάδυση του μάγματος συνοδευόμενη με μια υπερηχητική έκρηξη, όπως συμβαίνει αναλογικά στον εκπωματισμό φελλού ανακινούμενης φιάλης αφρώδους ποτού (π.χ. σαμπάνιας).

Βέβαια η παραπάνω δράση των πτητικών αερίων του μάγματος ως βασική αιτία της δημιουργίας του ηφαιστειακού πόρου επιβεβαιώθηκε πειραματικά από τον Γάλλο γεωλόγο Ντομπρέ που κατάφερε να δημιουργήσει πόρους σε γρανιτικά πετρώματα χρησιμοποιώντας αέρια υπό πίεση 2.300 ατμοσφαιρών.

Άλλη δευτερεύουσα αιτία δημιουργίας ηφαιστειακού πόρου είναι η μειωμένη στερεότητα του γεωφλοιού στο σημείο δημιουργίας αυτού, όπου μια εδαφική βαθιά ρωγμή μπορεί να οδηγήσει σ΄ αυτήν.

Με τις επαναλαμβανόμενες ηφαιστειακές διεργασίες και τη δημιουργία ηφαιστειακού κώνου πολλές φορές εμφανίζεται ο πόρος αυτός να διακλαδίζεται σε επιμέρους καλούμενοι «*δευτερεύοντες πόροι*», ή «*παρασιτικοί πόροι*», οι οποίοι με τη σειρά τους δημιουργούν τους δευτερεύοντες, ή παρασιτικούς ηφαιστειακούς κώνους. Τέλος σημειώνεται ότι οι διαστάσεις των ηφαιστειακών πόρων (ύψος, διάμετρος), η λεπτομερής μορφή τους καθώς και η χημική σύστασή τους διαφέρουν από ηφαίστειο σε ηφαίστειο χωρίς να υφίσταται τίποτε το σταθερό, υποκείμενα σε συνεχείς μεταβολές μετά από κάθε συναφή δραστηριότητα.

## Παραπομπές

## Πηγές

* *Νεώτερον Εγκυκλοπαιδικόν Λεξικόν Ηλίου*, τόμ.&nbsp;9ος, σσ.&nbsp;402-403.
* *Μεγάλη Ελληνική Εγκυκλοπαίδεια*, τόμ.&nbsp;ΙΒ΄, σσ.&nbsp;406-407.

Κατηγορία:Ηφαιστειολογία
Σωσίπατρος Μώρος

Ο **Σωσίπατρος Μώρος** (Γαστούρι Κέρκυρας, 1893 - Αιγάλεω, 1947) ήταν Έλληνας πολιτικός, ο 5ος στα χρονικά Δήμαρχος Αιγάλεω.

Ο Μώρος ήταν παιδί της οικογένειας του Θωμά και της Αγγελικής Μώρου. Διατέλεσε κοινοτικός σύμβουλος Αιγάλεω, μέλος του 1ου στα χρονικά συμβουλίου υπό τον Αθανάσιο Γρ. Παπαδόπουλο το οποίο προέκυψε από τις δημοτικές εκλογές του 1934. Την άνοιξη του 1946 διορίσθηκε ανώτατος άρχοντας στην πόλη από το Λαϊκόν Κόμμα, διαδεχόμενος τον Θ. Παπαδόπουλο. Παρέμεινε στη θέση του μόλις 3 μήνες καθώς τον Ιούνιο του ίδιου έτους ασθένησε από φυματίωση και απεβίωσε πρόωρα, σε ηλικία μόλις 54 ετών. Διάδοχός του στο δημοτικό θώκο υπήρξε ο Άγγελος Κούβελος. Με τη σύζυγό του Άννα, απέκτησαν έξι παιδιά, κατά σειρά τους Κωνσταντίνο και Βασίλειο, την Ελένη, τους Άγγελο (1927 - 1996) και Ιάσονα και την Ευτυχία.  
## Πηγές
* Νίκος Μιχιώτης, "*60 χρόνια τοπική αυτοδιοίκηση στο Αιγάλεω, [[1936]] - [[1995]]*", έκδοση 1996.
* Ευγενία Μπουρνόβα, "*Απο τις Νέες Κυδωνίες στο Δήμο Αιγάλεω, η συγκρότηση μιας πόλης στον 20ο αιώνα*", έκδοση 'Πλέθρον' και Δήμος Αιγάλεω, 2002.
* Νίκος Δημ. Νικολαΐδης, "*Το Αλφαβητάρι του Αιγάλεω, μια πόλη, μια ιστορία*", έκδοση Ι.Λ.Ο.Α., 2011.
* Μαρία Ι. Βαμβακοπούλου, "*Αιγάλεω, οι δρόμοι της προσφυγιάς*", έκδοση 2012.

Κατηγορία:Δήμαρχοι Αιγάλεω
Βυλάζωρα

Τα **Βυλάζωρα** ήταν αρχαία παιονική πόλη της πρώιμης κλασσικής εποχής. Εντοπίζεται κοντά στο σημερινό χωριό Κνέζιε της Βόρειας Μακεδονίας. Δεν θα πρέπει να συγχέεται με την σημερινή πόλη Βέλες, που βρίσκεται σε απόσταση είκοσι χιλιομέτρων από αυτή.

## Ιστορία

Οι αρχαίες πηγές δεν είναι ιδιαίτερα αναλυτικές στην περιγραφή της πόλης. Σύμφωνα με τον Πολύβιο ήταν η μεγαλύτερη πόλη της Παιονίας όταν κατακτήθηκε από τον Φίλιππο Ε', ο οποίος την οχύρωσε με σκοπό την προστασία του περάσματος στη Μακεδονία από τις επιδρομές των Δαρδανών. Πιθανότατα ο Φίλιππος να πήρε την πόλη από τα χέρια των ίδιων των Δάρδανων και όχι των Παιόνων, που εκείνη την περίοδο είχαν πλέον χάσει τη δύναμή τους. Έπειτα η πόλη συμμετείχε στον πόλεμο του γιου του Φιλίππου, Περσέα στον πόλεμο εναντίον των Ρωμαίων. Κατά τη διάρκεια του 2ου αιώνα π.Χ. εγκαταλείφθηκε και χρησίμευσε ως πηγή οικοδομικών υλικών.

## Αρχαιολογικά ευρήματα
Η ανακάλυψη του χώρου συνέβη το 1976. Διάσπαρτες έρευνες έλαβαν χώρα μεταξύ 1980 και 1990 αλλά ο κύριος όγκος των ερειπίων της αποκαλύφθηκε μετά από ανασκαφές που πραγματοποίησαν το 2008 το *Texas Foundation for Archaeological & Historical Research* Αυτές έφεραν στο φως πολλά κατασκευαστικά στρώματα που περιλαμβάνουν αμυντικά τείχη, ένα μαγειρίο και ορισμένα κτήρια. Κυριαρχεί ο δωρικός ρυθμός. 

## Παραπομπές


## Εξωτερικοί σύνδεσμοι
*Ο ιστότοπος των ανασκαφών 
*Αναφορές του περιηγητή Leake Martin William στα Βυλάζωρα, στην σχετική ιστοσελίδα της Εταιρείας Μακεδονικών Σπουδών 

Κατηγορία:Αρχαία Παιονία
Κατηγορία:Αρχαιολογικοί τόποι στη Βόρεια Μακεδονία
Κατηγορία:Δήμος Σβέτι Νίκολε
Ιστορία των νήσων Κέιμαν

Τα νησιά ανακαλύφθηκαν στις 10 Μαΐου 1503 από τον Χριστόφορο Κολόμβο, στο τέταρτο και τελευταίο του ταξίδι στο Νέο Κόσμο και τα ονόμασε *Λας Τορτούγας* (ισπανικά: Las Tortugas, «οι χελώνες») λόγω των απειράριθμων θαλάσσιων χελωνών που υπήρχαν εκεί. Ο πρώτος καταγεγραμμένος Άγγλος που επισκέφθηκε τα νησιά, ήταν ο Σερ Φράνσις Ντρέικ το 1586, υποναύαρχος του στόλου κατά της Ισπανικής Αρμάδας, ο οποίος τα βάφτισε «Κέιμαν» από την λέξη των ιθαγενών για τον κροκόδειλο.

Τα νησιά (μαζί με την Τζαμάικα) τέθηκαν υπό αγγλική κυριαρχία το 1670, μετά την Συνθήκη της Μαδρίτης. Διοικούνταν ως αποικία μαζί ώσπου η Τζαμάικα απέκτησε την ανεξαρτησία της το 1962 και τα νησιά Κέιμαν έγιναν ένα ξεχωριστό Βρετανικό Υπερπόντιο Έδαφος . Στις 6 Νοεμβρίου του 2009 τέθηκε σε ισχύ το νέο Σύνταγμα και ο Μακίβα Μπους ανέλαβε πρωθυπουργός (Premier).

## Πηγή
*Ανώνυμος, «Κεϋμάνες, Νήσια»,Παγκόσμια Ιστορία, τ. Β, Εκπαιδευτική Ελληνική Εγκυκλοπαίδεια, Εκδοτική Αθηνών, Αθήνα, 1999, σελ.24

Ιστορία των νήσων Κέιμαν
Μαρσύας ο Πελλαίος

Ο **Μαρσύας ο Πελλαίος**, (πλήρες όνομα **Μαρσύας Περιάνδρου Πελλαῖος**, γύρω στο 356 BC – γύρω στο 294 π.Χ.), γιος του Περίανδρου ήταν αρχαίος μακεδόνας ιστορικός. Στο αντίστοιχο λήμμα στο λεξικό Σούδα, εμφανίζεται ως γραμματοδιδάσκαλος κάτι που συγκρούεται με την αμέσως επόμενο χαρακτηρισμό του ως γόνο της βασιλικής οικογένειας, αδερφό του Αντίγονου Α'. Ο Geier θεωρεί ότι συγχέεται στη συγκεκριμένη περίπτωση με τον Μαρσύα το Νεότερο, έτερο μακεδόνα ιστορικό από τους Φιλίππους. Το μοναδικό επιπλέον βιογραφικό στοιχείο που σώζεται σχετικά με τον Μαρσύα είναι ότι διορίστηκε από τον Δημήτριο τον Πολιορκητή διοικητής μιας μοίρας του μακεδονικού στόλου στη ναυμαχία της Σαλαμίνας το 306 π.Χ.

Το κύριο έργο του ήταν μια ιστορία της Μακεδονίας σε δέκα βιβλία, τα *Μακεδονικά*, που περιλάμβανε μια χρονική περίοδο από τις απαρχές του βασιλείου μέχρι την εκστρατεία του Μεγάλου Αλεξάνδρου στην Ασία. Το έργο σταματούσε απότομα στο σημείο όπου ο Αλέξανδρος επέστρεψε στη Συρία το 331 μετά την κατάκτηση της Αιγύπτου και την ίδρυση της Αλεξάνδρειας. Σε αυτό αναφέρονται πολλοί συγγραφείς όπως ο Αθήναιος, ο Πλούταρχος, ο Αρποκρατίων, ο Γάιος Πομπήιος Τρόγος και ο Ιουστίνος. Στο λεξικό Σούδα του αποδίδονται δύο ακόμη έργα, τα *Αττικά* και η *Αλεξάνδρου Αγωγή*, που σύμφωνα με τον Bernhardy και τον Geier ταυτίζονται με την *Αρχαιολογία* του Μαρσύα του Νεότερου.

## Παραπομπές


## Πηγές
* HECKEL, W., *Marsyas of Pella, Historian of Macedon*. Hermes 108 (1980), σελ. 444–462.

## Εξωτερικοί σύνδεσμοι
*Το λήμμα Μαρσύας στο λεξικό Σούδα 
*Το λήμμα Μαρσύας στο Dictionary of Greek and Roman Biography and Mythology του William Smith

Κατηγορία:Αρχαίοι Έλληνες ιστορικοί
Φαράγγι της Ίμπρου

thumb|350px

μικρογραφία
Το **Φαράγγι της Ίμπρου** (Νίμπρου) ή **Ιμπριώτικο** βρίσκεται στο νοτιοδυτικό τμήμα της Κρήτης, το νομό Χανίων και συγκεκριμένα το δήμο Σφακίων. Διασχίζει κάθετα το νησί, παράλληλα με το φαράγγι της Σαμαριάς.  Έχει μεσαίο μέγεθος και βατή διαδρομή 8,5 χιλιομέτρων στα περίπου 11 του συνολικού του μήκους. Ξεκινάει από το χωριό Ίμπρος, από το οποίο πήρε το όνομά του. Ο δρόμος για τη Χώρα Σφακίων περνάει ψηλά στη δεξιά πλευρά του φαραγγιού, ενώ στο παρελθόν περνούσε μέσα από το φαράγγι. Αποτελεί ένα από τα –σχετικά λίγα– κρητικά φαράγγια των οποίων η έξοδος απέχει σημαντικά από την ακτή.

## Παραπομπές


Ιμπρου
Κατηγορία:Σφακιά
Νέιβι Πιερ

μικρογραφία|δεξιά

Το** Νέιβι Πιερ** (Navy Pier) είναι πολυχώρος αναψυχής και τουριστικός πόλος στην κέντρο του Σικάγο κατά μήκος των ακτών της λίμνης Μίσιγκαν και εκτείνεται σε απόσταση 1010 μέτρων.
Το πάρκο σχεδιάστηκε από τον Daniel Burnham το 1909 με σκοπό να δημιουργηθεί ένας χώρος για εμπορικές και ναυτιλιακές ανταλλαγές. Πρωτολειτούργησε το 1916 ενώ κατά την διάρκεια του Α΄ και του Β’ Παγκοσμίου Πολέμου, χρησιμοποιήθηκε προσωρινά ως πολεμική βάση. Αργότερα, στέγασε για μικρό χρονικό διάστημα κτίρια του Πανεπιστημίου του Ιλλινόι (University of Illinois at Chicago).
Η αρχική ονομασία του ήταν Municipal Pier αλλά το 1927 μετονομάστηκε με την τωρινή του ονομασία ως φόρο τιμής στο ναυτικό που υπηρέτησε στη συγκεκριμένη περιοχή.

Αξίζει να σημειωθεί ότι στο *Πιέρ Παρκ* (Pier Park), δηλαδή στο πάρκο αναψυχής που υπάρχει στο συγκεκριμένο χώρο, κατασκευάστηκε μια ρόδα η οποία ήταν η πρώτη στον κόσμο και είχε ύψος 45,7 μέτρα. Αυτή την σχεδίασε ο Φέρις (Ferris) και για αυτό φέρει και την ονομασία Ferris Wheel. Σήμερα στο Νέιβι Πιερ υπάρχουν: ένα σινεμά IMAX, αίθουσα θεάτρου, πάρκο αναψυχής, εστιατόρια, μαγαζιά, έχει ακόμα και το δικό του τραμ, ενώ στεγάζει πολλές πολιτιστικές εκδηλώσεις κατά τη διάρκεια του χρόνου.

## Παραπομπές


## Πηγές
* http://www.navypier.com/ 

Κατηγορία:Σικάγο
Κατηγορία:Αξιοθέατα στις Ηνωμένες Πολιτείες
Τυρίμμας

Ο **Τυρίμμας** ήταν σύμφωνα με τον Ευσέβιο της Καισάρειας ο τρίτος βασιλιάς της Μακεδονίας μετά τον Κάρανο. Ωστόσο η θέση αυτή αμφισβητείται και θεωρείται πλαστή τόσο από νεώτερους ιστορικούς  όσο και από τον Ηρόδοτο που θέτει ως πρώτο μακεδόνα βασιλιά τον Περδίκκα Α'. Σύμφωνα πάντα με τον Ευσέβιο, βασίλεψε για σαράντα δύο χρόνια και τον διαδέχθηκε ο γιος του Περδίκκας Α'.

## Παραπομπές


Κατηγορία:Δυναστεία των Αργεαδών
Αεροσκάφος τζετ

[330px|thumb|right|Το [Heinkel He 178 ήταν το πρώτο αεροσκάφος τζετ στον κόσμο.]]
**Αεροσκάφος τζετ** ή **αεριωθούμενο** ονομάζεται κάθε αεροσκάφος που κινείται με κινητήρες αεριώθησης. Αυτοί οι κινητήρες συχνά ξεπερνούν την ταχύτητα του ήχου, δηλαδή το Μαχ 1 και κάποιοι φτάνουν το Μαχ 2 (τη διπλάσια). Το αεροσκάφος τζετ γενικώς ταξιδεύει με ταχύτητα που υπερβαίνει τα 0,8 Μαχ, ενώ ανέρχεται σε ύψος που κυμαίνεται γύρω στα 33.000 – 49.000 πόδια.

Πρώτος ανάπτυξε την αρχή των κινητήρων τζετ ο Φράνκ Γουίτλ, ο οποίος ήταν εφευρέτης και αξιωματικός στη Βρετανική Βασιλική Αεροπορία. Αργότερα, τη δεκαετία του 1930 ο Γερμανός Χανς φον Οχάιν ανέπτυξε τον πρώτο κινητήρα αντίδρασης. Ωστόσο σημαντικό έργο για αυτά τα αεροσκάφη έκανε και ο Άγγλος μηχανικός Άλαν Άρνολντ Γκρίφιθ, ο οποίος δημοσίευσε τον Ιούλιο του 1926 μια εργασία για συμπιεστές και τουρμπίνες.

## Παραπομπές


## Εξωτερικοί σύνδεσμοι
* 

Κατηγορία:Τύποι αεροσκαφών
Ο αδερφός (ταινία)

**Ο αδερφός** (Ρωσικά: Брат), είναι ρωσική ταινία του 1997 στο είδος εγκλήματος/δραματική.

## Πλοκή
Παίρνοντας πρόσφατα εξιτήριο από το στρατό, ο Ντανίλα πηγαίνει στο μεγαλύτερο αδελφό του, ο οποίος είναι ένας γκάνγκστερ και δολοφόνος, για να ξεκινήσει μια νέα ζωή στην Αγία Πετρούπολη, όπου σύντομα βρίσκεται στον εγκληματικό κόσμο και του ζητείται να σκοτώσει κάποιον. Μια καινούρια ζωή ξεκινά. Γνωρίζεται με νέους ανθρώπους, συμπεριλαμβανομένου ενός κοριτσιού, και γίνεται οπαδός της ροκ συγκρότημα "Nautilus Pompillius", αλλά τώρα αυτός είναι ένας δολοφόνος, και συνειδητοποιεί ότι το να σκοτώνεις είναι πιο εύκολο γι 'αυτόν από ό,τι να ζεις, τον κάνει να καταλάβει ότι βρίσκεται σε λάθος δρόμο.

## Ηθοποιοί
*Σεργκέι Μποντρόφ Τζούνιορ
*Βίκτορ Σουχορούκοφ
*Σβετλάνα Πισμιτσένκο
*Γιούρι Κουζνετσόφ
*Μαρία Ζούκοβα
*Βιτσισλάφ Μπουτούσοφ
*Ιρίνα Ράξινα

## Δείτε επίσης
* Ο αδερφός 2 (ταινία) - 2000

## Παραπομπές


## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 1997
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές αστυνομικές ταινίες
Κατηγορία:Ταινίες τοποθετημένες στη Ρωσία
Αδριανός Χάνεμαν

Ο **Αδριανός Χάνεμαν** (ολλανδικά: *Adriaen Hanneman*. 1601 - 11 Ιουλίου 1671) ήταν Ολλανδός ζωγράφος, που διακρίθηκε στις προσωπογραφίες και στην αλληγορική απόδοση των έργων του. Η τεχνοτροπία του θυμίζει, πολλάκις, την τεχνοτροπία του Βαν Ντάικ.

Σημαντικά έργα του Χάνεμαν, είναι οι προσωπογραφίες του βασιλιά Κάρολου Β΄, του Γουλιέλμου Β΄ και άλλων του οίκου Νάσσαου, όπως επίσης και οι πίνακες του *Ειρήνη* και *Η δικαιοσύνη και ο πόλεμος*. Πολλοί πίνακες του, βρίσκονται σε πινακοθήκες της Βιέννης, του Λονδίνου και του Ρότερνταμ


File:Adriaen_Hanneman_Two_Boys_Blowing_Bubbles.JPG|*Δυο αγόρια που κάνουν σαπουνόφουσκες*, 1630, West Palm Beach, Norton Museum of Art 
File:Adriaen_Hanneman_-_Constantijn_Huygens_and_his-five-children.png|*Ο Constantijn Huygens και τα πέντε παιδιά του*, 1640, Χάγη, Μαουριτσχάους
File:Adriaen_Hanneman_001.jpg|*Johan de Witt*, 1652, Ρότερνταμ, Μουσείο Μπόιμανς - φαν Μπένινγκεν
File:William_III_when_Prince_of_Orange.png|*Ο Γουλιέλμος Γ΄ της Οράγγης* (και μετά της Αγγλίας) *σε νεαρή ηλικία*, 1664, Ηνωμένο Βασίλειο, Royal Collection


## Παραπομπές


## Πηγές
**Νέα Δομή*, τόμος 35. (σελ 142)

Κατηγορία:Ολλανδοί ζωγράφοι
Κατηγορία:Ζωγράφοι του Μπαρόκ
Κατηγορία:Προσωπογράφοι
Κατηγορία:Ολλανδοί ζωγράφοι της Χρυσής Εποχής
Σιδηροδρομικός Σταθμός Ολυμπίας

Ο **Σιδηροδρομικός Σταθμός Ολυμπίας** είναι σιδηροδρομικός σταθμός στην Αρχαία Ολυμπία του νομού Ηλείας. Ο σταθμός άνοιξε το 1891 και εξυπηρετείται από τα τοπικά τρένα της γραμμής Κατάκολου - Ολυμπίας.

## Yπηρεσίες

Ολυμπία
Ολυμπία
Ολυμπία
Φίλιππος Α΄ της Μακεδονίας

Ο **Φίλιππος Α' της Μακεδονίας** ήταν βασιλιάς της Μακεδονίας, γιος του Αργαίου Α΄. και σύμφωνα με τον Ευσέβιο της Καισάρειας βασίλευσε για 33 χρόνια. Τον διαδέχθηκε ο γιος του Αέροπος Α΄ όταν εκείνος σκοτώθηκε σε εκστρατεία εναντίον των Ιλλυριών.

## Παραπομπές


Φιλιππος Α
Επαγγελματικό τζετ

Το **επαγγελματικό τζετ** ή **ιδιωτικό τζετ** είναι ένα αεροσκάφος τζετ που είναι σχεδιασμένο για μεταφορά μικρών ομάδων ανθρώπων. Μπορούν επίσης να χρησιμοποιηθούν για άλλους ρόλους, όπως την περισυλλογή τραυματιών ή την παράδοση αντικειμένων, ενώ ορισμένα χρησιμοποιούνται από δημόσια πρόσωπα, κυβερνητικούς επισήμους ή ένοπλες δυνάμεις κάποιας χώρας. Γενικώς διαθέτουν δύο κινητήρες, αν και υπάρχουν ορισμένα που είναι εφοδιασμένα με τρεις ή τέσσερις κινητήρες.

## Παραπομπές


Κατηγορία:Τύποι αεροσκαφών
Κοχύλι

thumb|Κοχύλια διάφορων σχημάτων και χρωμάτων
Το **κοχύλι** ή **όστρακο** είναι το εξωτερικό, σκληρό, προστατευτικό κέλυφος των θαλάσσιων ασπόνδυλων οργανισμών με εξωτερικό σκελετό, όπως τα προσωβράγχια και γενικότερα διάφορα άλλα είδη μαλακίων, των οποίων και αποτελεί μέρος του σώματος τους. Συνήθως αυτό είναι ασβεστολιθικό ή τιτανικό ή χιτινώδες που εκκρίνεται από αδένες που βρίσκονται υπό τον μανδύα του ζώου. Αποτελείται από δύο στρώματα το εξωτερικό και το εσωτερικό. Το εξωτερικό μπορεί να είναι λείο, ανώμαλο, γραμμωτό ή ελικοειδές κ.λπ. ενώ το εσωτερικό είναι κατά κανόνα στιλπνό. 
Σε άλλα μεν ζώα το όστρακο παρουσιάζει μια κόγχη ή έξοδο, οπότε και ονομάζεται μονόκογχο ή μονόθυρο, ενώ σε άλλα δύο κόγχες οπότε και ονομάζεται δίκογχο ή δίθυρο. Τα κοχύλια ή όστρακα γενικά αποτελούν αντικείμενο έρευνας και μελέτης της οστρακολογίας.

Τα κελύφη αυτά έχουν μεγάλη ποικιλία χρωμάτων, σχεδίων, και μεγεθών, και ανά τους αιώνες έχουν χρησιμοποιηθεί για την κατασκευή κοσμημάτων και διακοσμητικών αντικειμένων. Κατά τους αρχαίους χρόνους μάλιστα, υπήρξαν περιοχές όπου χρησιμοποιούνταν επίσης και ως είδος χρήματος, και στην πρόσφατη εποχή η Παπούα Νέα Γουινέα τα χρησιμοποιούσε ως νόμισμα μέχρι το 1933. 

Οι κοραλλιογενείς σχηματισμοί στον βραχώδη πυθμένα των θαλασσών, αποτελούν συγγενή παράδειγμα σχηματισμών στον βυθό της θάλασσας. Στα ασπόνδυλα της ξηράς, παράδειγμα αντίστοιχου κελύφους είναι αυτό των σαλιγκαριών.

## Δείτε επίσης
*Όστρακο (αρχαιολογία)

## Παραπομπές


Οστρακο
Κατηγορία:Μαλάκια
Κατηγορία:Ασπόνδυλα
Χάαζ

Ο **Γιόχαν Ματίας Χάαζ** (γερμανικά: *Johann Matthias Haas*, ή *Hasius*, Άουγκσμπουργκ 14 Ιανουαρίου 1684 – Βιτεμβέργη 24 Σεπτεμβρίου 1742) ήταν Γερμανός γεωγράφος.

Υπήρξε διάδοχος του πατέρα του, ο οποίος ήταν μαθηματικός και γεωγράφος, και δίδαξε αυτές τις επιστήμες. Η συνεισφορά του στη γεωγραφία ήταν μεγάλη, καθώς άνοιξε νέους ορίζοντες σε αυτή την επιστήμη. Οι ειδικοί χαρακτηρίζουν πολλά έργα του αριστουργήματα, ενώ ένα από τα μεγαλύτερά του, ήταν ο *Εξάτομος Ιστορικός Άτλας* (1750).
## Παραπομπές

## Πηγές
*Νέα Δομή*, τόμος 1, σελ. 11
## Εξωτερικοί σύνδεσμοι
* ''Ο Χάαζ στο greek.enacademic.com''

Κατηγορία:Γερμανοί γεωγράφοι
Κατηγορία:Γερμανοί μαθηματικοί
Κατηγορία:Μαθηματικοί του 18ου αιώνα
Εντοιχισμένη κουζίνα

Η **εντοιχισμένη κουζίνα** είναι ένας τρόπος εξοπλισμού της κουζίνας

Η κατασκευή μιας εντοιχισμένης κουζίνας περιέχει ερμάρια λάντζες και οικιακές συσκευές. Ως υλικό κατασκευής χρησιμοποιείται ξύλο και μέταλλα, και ως επιφάνεια εργασίας και μάρμαρα και γρανίτης. Στον επαγγελματικό τομέα και σε κουζίνες πολυτελείας η κατασκευή είναι από ανοξείδωτο μέταλλο.

Ως μια από της πρώτες εντοιχισμένες κουζίνες θεωρείται η Κουζίνα της Φρανκφούρτης που σχεδιάστηκε το 1926.

Κατηγορία:Μαγειρική
Κατηγορία:Κατοικία
Κατηγορία:Κουζίνα (χώρος)
Κόμμα Κομμουνιστών της Δημοκρατίας της Μολδαβίας

Το **Κόμμα Κομμουνιστών της Δημοκρατίας της Μολδαβίας** (ρουμ. *Partidul Comuniştilor din Republica Moldova*, ρωσ. *Партия коммунистов Республики Молдова*) είναι ένα κομμουνιστικό κόμμα της Μολδαβίας. Ηγέτης του κόμματος είναι ο Πρόεδρος της Μολδαβίας Βλαντιμίρ Βορόνιν. Το κόμμα είναι το μοναδικό που κατάφερε να κερδίσει την πλειοψηφία των εδρών και των κυβερνήσεων στα Μετα-Σοβιετικά κράτη.

Το κόμμα είναι μέλος του Κόμματος της Ευρωπαϊκής Αριστεράς.

## Παραπομπές


Κατηγορία:Μολδαβικά πολιτικά κόμματα
Μολδαβια
Αεροσκάφος ναυτικής περιπολίας

**Αεροσκάφος ναυτικής περιπολίας** είναι ένα αναγνωριστικό αεροσκάφος σταθερών πτερύγων το οποίο είναι σχεδιασμένο να λειτουργεί για μεγάλες πτήσεις πάνω από την επιφάνεια της θάλασσας για ρόλους ναυτικής περιπολίας.

## Παραπομπές


Κατηγορία:Τύποι αεροσκαφών
Δάσος της Ναΐμισάρανιας

Το δάσος της Ναΐμισάρανιας (Ντεβαναγκάρι: नैमिषारण्य) ήταν ένα αρχαίο δάσος που αναφέροταν στον Ινδικό ιερό κείμενο, το Μαχαμπάρατα και τα Μπουράνα. Βρισκόταν στις όχθες του ποταμού Γομάτι στην κατάσταση του Ουτταρ Πραδες. Βρισκόταν μεταξύ του Βασιλείου της Πανζάλα, και το βασίλειο του Κωσάλα. Η όλη ιστορία της Μαχαμπάρατα έλαβε χώρα σε αυτά τα δάση, κατά τη διάρκεια μιας διάσκεψης των μελετητών με επικεφαλής τον Σαουνακα φασκόμηλο στην υπόθεση της παγκόσμιας ειρήνης και την άμβλυνση των αρνητικών συνεπειών της τύχης εποχή της Κάλι. Κατά τη συνεδρίαση αυτή Ουγρασραβα Σαουτι είπε ολόκληρο το Μαχαμπάρατα, την ιστορία του μεγάλου βασιλιά της δυναστείας Μπάρατα Σαουνακα. Το κεντρικό μέρος αυτής της ιστορίας ήταν η ιστορία των Καουραβα και των Πανδαβα και η μάχη της Κουρουξέτρας, γνωστή ως «η μάχη της Κουρουξέτρας." Σε αυτό το δάσος, το περίφημο Ρίσι Σαουνακα, ο οποίος έγραψε επίσης τα Σλοκα σε επαίνους του Κυρίου Σιβα, ο ίδιος τραγουδούσε όλους τους στίχους της Μαχαμπάρατα, το οποίο γράφτηκε από το φασκόμηλο Ουγρασραβας Σαουτι, σε μια ενιαία αναπνοή. Μια αναφορά πίσω στο Ναΐμισάρανια συλλαμβάνεται στο Ραμαγιάνα. Το αποτύπωμα του έκτου Ιουδδα Καντα της Ραμαγιάνα αναφέρει ότι Lαv και Κους, οι γιοι του Ραμ διηγήθηκε το επικό ποίημα του Βαλμικι στο Ναΐμισάρανια στην Ασμαβεδα Ιαζνα. Ερευνώντας την τρέχουσα γεωγραφική θέση, το δάσος καλείται Ναΐμισα και βρίσκεται στην περιοχή της Σιταπουρ σε Ουτταρ Πραδες, Ινδία.

Κατηγορία:Ινδουισμός
Blind Rage

***Blind Rage*** είναι ο τίτλος του 14ου στούντιο άλμπουμ του γερμανικού metal συγκροτήματος Accept, το οποίο κυκλοφόρησε μέσω της "Nuclear Blast" στις 15 Αυγούστου 2014. Η ειδική έκδοση του άλμπουμ περιελάμβανε ένα επιπλέον DVD, βιντεοσκοπημένο στην Χιλή κατά την περιοδεία για την προώθηση του "*[[Stalingrad (άλμπουμ)|Stalingrad]]*". Η αρχική ημερομηνία κυκλοφορίας του άλμπουμ ήταν στις 18 Ιουλίου 2014, αλλά αναβλήθηκε μέχρι τις 15 Αυγούστου.

Ο δίσκος έλαβε θετικές κριτικές, με το "Allmusic" να το βαθμολογεί με 3,5 / 5 αστέρια, το "Blabbermouth" με 8,5 / 10, και το "Metal Storm" με 8,5 / 10.

Το άλμπουμ ανέβηκε στην κορυφή των γερμανικών και φινλανδικών τσαρτ, όντας το πρώτο # 1 στην πολυετή καριέρα των Accept. Επίσης, έφθασε στην δεύτερη θέση των τσαρτ της Τσεχίας και της Ουγγαρίας, στο Top-10 στην Ελβετία και το # 35 στο Billboard των Ηνωμένων Πολιτειών, την υψηλότερη θέση από οποιονδήποτε άλλο δίσκο του συγκροτήματος, ενώ σηματοδότησε την επιστροφή των Accept στο βρετανικό Top-100 μετά το "*[[Russian Roulette (άλμπουμ)|Russian Roulette]]*" του 1986.

## Τραγούδια του δίσκου
**1. Stampede** *(Hoffmann, Tornillo, Baltes)* - 5:14
**2. Dying Breed** *(Hoffmann, Tornillo, Baltes)* - 5:21
**3. Dark Side of My Heart** *(Hoffmann, Tornillo, Baltes)* - 4:37
**4. Fall of the Empire** *(Hoffmann, Tornillo, Baltes)* - 5:45
**5. Trail of Tears** *(Hoffmann, Tornillo, Baltes)* - 4:08
**6. Wanna Be Free** *(Hoffmann, Tornillo, Baltes)* - 5:37
**7. 200 Years** *(Hoffmann, Tornillo, Baltes)* - 4:30
**8. Bloodbath Mastermind** *(Hoffmann, Tornillo, Baltes)* - 5:59
**9. From the Ashes We Rise** *(Hoffmann, Tornillo, Baltes)* - 5:43
**10. The Curse** *(Hoffmann, Tornillo, Baltes)* - 6:28
**11. Final Journey** *(Hoffmann, Tornillo, Baltes)* - 5:02

## Θέσεις τσαρτ
***Blind Rage*** *(άλμπουμ)*

***Επίσημη κυκλοφορία: [[15 Αυγούστου]] [[2014]]***

## Τα μέλη των Accept
Το "*Blind Rage*" ηχογραφήθηκε από τους εξής μουσικούς:
* **[[Μαρκ Τορνίλο]]** - φωνητικά
* **[[Βολφ Χόφμαν]]** - κιθάρα
* **[[Χέρμαν Φρανκ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Σβάρτσμαν]]** - τύμπανα

## Παραπομπές


## Πηγές
* Blind Rage - Accept | Songs, Reviews, Credits, Awards | AllMusic
* Accept - Blind Rage review - Metal Storm
* Accept - Blind Rage - Reviews - Encyclopaedia Metallum: The Metal Archives

Κατηγορία:Άλμπουμ του 2014
Κατηγορία:Άλμπουμ των Accept
The Neon God: Part 2 - The Demise

**The Neon God: Part 2 - The Demise** είναι ο τίτλος του δωδέκατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Σεπτέμβριο του 2004 μέσω της δισκογραφικής εταιρείας "Sanctuary Records".

Τα τύμπανα του άλμπουμ έπαιξε ο Φράνκι Μπανάλι, αλλά από λάθος αναφέρεται ο Στετ Χάουλαντ ως ντράμερ των W.A.S.P..

Το συγκεκριμένο άλμπουμ αποτελεί συνέχεια του "*[[The Neon God: Part 1 – The Rise]]*" που είχε κυκλοφορήσει νωρίτερα μέσα στην χρονιά και η στιχουργική του έχει να κάνει με την ιστορία ενός ορφανού παιδιού, του Τζέσι, το οποίο ανακαλύπτει ότι έχει την δυνατότητα να διαβάζει την σκέψη των άλλων. Ο Τζέσι αποκτά μία ακολουθία, τα άτομα της οποίας των αντιμετωπίζουν σαν ιερό ον, τον "Neon God". Στο δεύτερο μέρος των δύο αυτών δίσκων, παρουσιάζεται η πτώση και η καταστροφή του Τζέσι λόγω αυτής του της δύναμης.

Οι κριτικές για τον δίσκο ήταν ανάμεικτες, με το "Allmusic" να του δίνει 2 / 5 αστέρια και το "Sputnik Music" μέσο όρο βαθμολογιών 2,9 / 5, αλλά το "Metal Archives" 89%.

## Τραγούδια του δίσκου
**1. Never Say Die** *(Lawless)* - 4:40
**2. Resurrector** *(Lawless)* - 4:25
**3. The Demise** *(Lawless)* - 4:01
**4. Clockwork Mary** *(Lawless)* - 4:19
**5. Tear Down the Walls** *(Lawless)* - 3:40
**6. Come Back to Black** *(Lawless)* - 4:49
**7. All My Life** *(Lawless)* - 2:35
**8. Destinies to Come (Neon Dion)** *(Lawless)* - 4:35
**9. The Last Redemption** *(Lawless)* - 13:39

## Τα μέλη των W.A.S.P.
Το "*The Neon God: Part 2 - The Demise*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **Ντάρελ Ρόμπερτς** - κιθάρα
* **Μάικ Ντούντα** - μπάσο, φωνητικά
* **[[Στετ Χάουλαντ]]** - τύμπανα

## Παραπομπές


## Πηγές
* The Neon God: Part 2 - The Demise - WASP | Songs, Reviews, Credits, Awards | AllMusic
* W.A.S.P. - The Neon God: Part 2 - The Demise (album review ) | Sputnikmusic
* W.A.S.P. - The Neon God: Part 2 - The Demise - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2004
The Best of Testament

***The Best of Testament*** είναι ο τίτλος της συλλογής τραγουδιών του αμερικάνικου thrash metal συγκροτήματος Testament, η οποία κυκλοφόρησε στις 1 Μαρτίου 1996 μέσω της δισκογραφικής εταιρείας "Megaforce Records".

Η συλλογή περιλαμβάνει τραγούδια από τις στούντιο ηχογραφήσεις των Testament, οι οποίες πραγματοποιήθηκαν από το 1987 έως το 1994, ενώ η ιαπωνική έκδοση της συλλογής περιείχε και τις διασκευές του συγκροτήματος στο "*Sails of Charon*" των Scorpions και το "*Draw the Line*" των Aerosmith.

## Τραγούδια του δίσκου
**1. Over the Wall** *(Souza, Peterson, Skolnick, Christian)* - 4:04
*από το "[[The Legacy]]"*
**2. The New Order** *(Skolnick, Peterson)* - 4:25
*από το "[[The New Order]]"*
**3. Sins of Omission** *(Billy, Peterson, Skolnick)* - 5:00
*από το "[[Practice What You Preach]]"*
**4. Electric Crown** *(Billy, James, Peterson, Skolnick)* - 5:31
*από το "[[The Ritual]]"*
**5. The Legacy** *(Billy, Peterson, Clemente, Skolnick)* - 5:30
*από το "[[Souls of Black]]"*
**6. Burnt Offerings** *(Souza, Skolnick, Peterson)* - 5:03
*από το "[[The Legacy]]"*
**7. Practice What You Preach** *(Billy, Peterson, Skolnick)* - 4:54
*από το "[[Practice What You Preach]]"*
**8. Hail Mary** *(Billy, James, Murphy, Peterson)* - 3:32
*από το "[[Low (άλμπουμ)|Low]]"*
**9. Trial by Fire** *(Billy, Skolnick, Peterson)* - 4:14
*από το "[[The New Order]]"*
**10. Alone in the Dark** *(Souza, Skolnick, Peterson)* - 4:01
*από το "[[The Legacy]]"*
**11. Disciples of the Watch** *(Billy, Skolnick, Peterson)* - 5:05
*από το "[[The New Order]]"*
**12. Greenhouse Effect** *(Skolnick)* - 4:52
*από το "[[Practice What You Preach]]"*
**13. Low** *(Billy, Peterson)* - 3:33
*από το "[[Low (άλμπουμ)|Low]]"*
**14. Souls of Black** *(Billy, Peterson, Skolnick, Clemente)* - 3:22
*από το "[[Souls of Black]]"*
**15. Return to Serenity** *(Billy, James, Peterson)* - 6:25
*από το "[[The Ritual]]"*

## Τα μέλη των Testament
Οι μουσικοί οι οποίοι ηχογράφησαν το "*The Best of Testament*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα
* **[[Έρικ Πίτερσον]]** - κιθάρα
* **Τζέιμς Μέρφι** - κιθάρα
* **[[Γκρεγκ Κρίστιαν]]** - μπάσο
* **[[Λούι Κλεμέντε]]** - τύμπανα
* **Τζον Τεμπέστα** - τύμπανα

## Παραπομπές


## Πηγές
* The Best of Testament - Testament | Songs, Reviews, Credits, Awards | AllMusic
* Testament - The Best of Testament (album review) | Sputnikmusic
* Testament - The Best of Testament - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1996
Πυροκλαστική ροή

Με τον απλουστευμένο γεωλογικό όρο **πυροκλαστική ροή**, ή **πυροκλαστικό ρεύμα** και επιστημονικά *πυροκλαστικό ρεύμα πυκνότητας*, (ΠΡΠ) ή διεθνώς **PDC** (εκ του όρου **P**yroclastic **D**ensity **C**urrent) χαρακτηρίζεται ένα ταχύτατο ρεύμα θερμού αερίου και πυροκλαστικών υλικών (κυρίως από νεαρά, κύρια και τυχαία ηφαιστειακά αναβλήματα, όπως της ηφαιστειακής τέφρας), που κινείται στην επιφάνεια του ηφαιστειακού πεδίου, με δύναμη τυφώνα φθάνοντας τα 700 χλμ/ώρα ή 450 μίλια/ώρα και με θερμοκρασία από 550 °C μέχρι και 1.000 °C (ή 1.830 °F). 
Η πυροκλαστική ροή, άκρως καταστροφική και θανατηφόρα, συμβαίνει κατά την ηφαιστειακή έκρηξη των επισωρευσιγενών ηφαιστείων.

## Γενικά
Ουσιαστικά οι πυροκλαστικές ροές είναι διάπυρες βαρυτικές ροές νέφους άλλοτε μεγαλύτερης και άλλοτε μικρότερης πυκνότητας του φυσικού αερίου που δημιουργούν λόγω θερμότητας ένα χαοτικό στροβιλισμό, διατηρώντας στο σκοτάδι κόκκινη απόχρωση. Ο όγκος τους κυμαίνεται από μερικές εκατοντάδες κυβικά μέτρα μέχρι και δέκα κυβικά χιλιόμετρα ίσως και περισσότερο, η δε μέγιστη απόσταση που μπορεί να φθάσει από το ηφαιστειακό κέντρο (όπως έχει παρατηρηθεί μέχρι σήμερα), λόγω της μεγάλης κινητικής ενέργειας, είναι το μεν πολύ πυκνό με βαριά αναβλήματα περί τα δέκα χιλιόμετρα, ενώ το πολύ ελαφρύ με ηφαιστειακή σπονδό εκατοντάδες χιλιόμετρα.

Βασικά αίτια δημιουργίας τους είναι τόσο η κατάρρευση της υπέρ του κρατήρα ανυψούμενης στήλης της έκρηξης, όσο ακόμα και η κατάρρευση ηφαιστειακής ασπίδας ή θόλου. Παρόμοιες ροές πολύ μικρότερης όμως ισχύος και θερμοκρασίας είναι οι παρατηρούμενες σε υποθαλάσσιες ηφαιστειακές εκρήξεις καθώς και των θερμών σημείων, χαρακτηριζόμενες ως ροές "εν ψυχρώ".

Ο τρόπος και η ταχύτητα της διασποράς των μεταφερομένων υλικών δια του ρεύματος αυτού  εξαρτώνται κατά μέγιστο βαθμό από το επιφανειακό ανάγλυφο καθώς και από το μέγεθος και την πυκνότητα του ίδιου του ρεύματος.

## Δείτε επίσης

* Πυροκλαστικό κύμα

## Πηγές
* "*Εγκυκλοπαίδεια Πάπυρος Larousse Britannica*" τ.51ος, σ.183.

## Βιβλιογραφία
* Fisher, R.V.: "*Mechanism of Deposition from Pyroclastic Flows*" , Am. J. Sci. 264: 350-363 (1966)
* J. G. Moors "*Base Surge in Resent Volcanic Eruptions*", Bull. Volcan. 30: 337-363 (1967)
* Parsons, W. H.: "*Criteria for the Recognition of Volcanic Breccias: Review*"  Mem. Geol. Soc. Am. 115 p.263-304 (1969)
* R. V. Fisher & A.C. Waters "*Base Surge Bedforms in Maar Volcanoes*", Am. J. Sci. 268: 157-180 (1970)

Κατηγορία:Ηφαιστειολογία
Κατηγορία:Ηφαιστειότητα
Hendrix in the West

***Hendrix in the West*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Ιανουάριο του 1972 μέσω της δισκογραφικής εταιρείας "Polydor Records" και έναν μήνα αργότερα από την "Reprise Records".

Τα κομμάτια "*Little Wing*" και "*Voodoo Child (Slight Return)*" ηχογραφήθηκαν στο Royal Albert Hall του Λονδίνου στις 24 Φεβρουαρίου 1969, το "*Red House*" στις 24 Μαΐου 1969 στο San Diego Sports Arena του Σαν Ντιέγκο, τα "*The Queen*" και "*Sgt. Pepper's Lonely Hearts Club Band*" στο φεστιβάλ "Isle of Wight" στις 30 Αυγούστου 1970 και τα "*Johnny B. Goode*", "*Lover Man*" και "*Blue Suede Shoes*" στο Berkeley Community Theatre του Μπέρκλι της Καλιφόρνια.

Το άλμπουμ ανέβηκε στο # 7 στα βρετανικά τσαρτ και το # 12 του Billboard στις Ηνωμένες Πολιτείες, όπου βραβεύθηκε ως χρυσό στις 26 Μαΐου 1972.

Στις 13 Σεπτεμβρίου 2011, το άλμπουμ επανεκδόθηκε με επιπλέον κομμάτια τα "*Fire*", "*I Don't Live Today*" και "*Spanish Castle Magic*".

## Τραγούδια του δίσκου
**1. The Queen** *(traditional)* - 2:40
**2. Sgt. Pepper's Lonely Hearts Club Band** *(Lennon, McCartney)* - 1:16
**3. Little Wing** *(Hendrix)* - 3:14
**4. Red House** *(Hendrix)* - 13:06
**5. Johnny B. Goode** *(Berry)* - 4:45
**6. Lover Man** *(Hendrix)* - 3:05
**7. Blue Suede Shoes** *(Perkins)* - 4:26
**8. Voodoo Child (Slight Return)** *(Hendrix)* - 7:49

## Θέσεις τσαρτ
***Hendrix in the West*** *(άλμπουμ)*

***Επίσημη κυκλοφορία: [[Ιανουάριος]] [[1972]]***

## Βραβεία
***Hendrix in the West*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Τα μέλη των Experience
Οι μουσικοί οι οποίοι ηχογράφησαν το "*Hendrix in the West*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μπίλι Κοξ]]** - μπάσο
* **[[Μιτς Μίτσελ]]** - τύμπανα

## Παραπομπές


## Πηγές
* Hendrix in the West - Jimi Hendrix | Songs, Reviews, Credits, Awards | AllMusic
* Jimi Hendrix - Hendrix in the West (Vinyl, LP, Album) at Discogs
* JIMI HENDRIX Hendrix in the West reviews and MP3 - Prog Archives

Κατηγορία:Δισκογραφία του Jimi Hendrix
Κατηγορία:Άλμπουμ του 1972
Αεροσκάφος έγκαιρης προειδοποίησης και ελέγχου

Το **αεροσκάφος έγκαιρης προειδοποίησης και ελέγχου**, γνωστό και ως **AEW&C** (αγγλ. *Airborne Early Warning & Control*) ή  είναι ένα αεροσκάφος σχεδιασμένο για την ανίχνευση άλλων αεροσκαφών, πλοίων και οχημάτων σε μεγάλες αποστάσεις και για την εκτέλεση ελέγχου και διοίκησης του πεδίου μάχης, διευθύνοντας πλήγματα μαχητικών και επιθετικών αεροσκαφών σε περιοχές που διεξάγονται μάχες. Τέτοια αεροσκάφη μπορούν επίσης να εκτελούν αναγνωριστικές πτήσεις. Τα αεροσκάφη έγκαιρης προειδοποίησης και ελέγχου χρησιμοποιούνται τόσο σε αμυντικές όσο και σε επιθετικές επιχειρήσεις.
[μικρογραφία|Αεροσκάφος ΑΣΕΠΕ τύπου [EMB 145 RS/AGS|EMB 145H της ΠΑ, 380 Μοίρας ΑΣΕΠΕ.]]
Επιπροσθέτως, μπορούν να ανιχνεύσουν άλλα αεροσκάφη σε αποστάσεις που ξεπερνούν τα 400 χιλιόμετρα, αποστάσεις δηλαδή που ξεπερνούν την εμβέλεια των περισσοτέρων πυραύλων επιφανείας-αέρος. Ένα αεροσκάφος έγκαιρης προειδοποίησης και ελέγχου μπορεί πετώντας στα 30.000 πόδια να καλύψει μια περιοχή 312.000 χλμ2. Δηλαδή τρία τέτοια αεροσκάφη αρκούν για την κάλυψη ολόκληρης της Κεντρικής Ευρώπης.

## Παραπομπές


Κατηγορία:Τύποι αεροσκαφών
Βαρβαρέσος

Το ελληνικό επώνυμο **Βαρβαρέσος** μπορεί να αναφέρεται σε κάποιο από τα εξής πρόσωπα:

* Αναστάσιος Βαρβαρέσος (1827-1896), δημοσιολόγος
* Ιωάννης Βαρβαρέσος (θάν. 1824), αγωνιστής στην Επανάσταση του 1821
* Κυριάκος Βαρβαρέσος (1884-1957), οικονομολόγος, πολιτικός και ακαδημαϊκός
* Πίτερ Βαρβαρέσος (1947-2010), Ελληνοαυστραλός ποδοσφαιριστής, διευθ. σύμβουλος των Ολυμπιακών Αγώνων του 2000

## Δείτε επίσης
* Άννα Βαρβαρέσου (1921-2007), μεταφράστρια
Ο αδερφός 2

**Ο αδερφός 2** (Ρωσικά: Брат 2), είναι ρωσική ταινία του 2000 στο είδος εγκλήματος/δραματική.

## Πλοκή
Ο Ντανίλα Μπαγκρόφ συναντά τον φίλο του από το στρατό, Κονσταντίν Γκρόμοφ στη Μόσχα, με τον οποίο είχε πολεμήσει στην Τσετσενία. Ο Κονσταντίν λέει στον Ντανίλα σχετικά με τον δίδυμο αδελφό του, Ντμίτρι, ο οποίος είναι ένας επαγγελματίας παίκτης του χόκεϊ στην Αμερική. Ωστόσο, ο ιδιοκτήτης της ομάδας, στις συνεργασίες με τη Ρωσίδα σύντροφό του, εξαπάτησε τον νεαρό σε μια καταπιεστική σύμβαση, επιτρέποντάς τους να τον ληστέψουν στα τυφλά. Αρκετές ημέρες μετά από αυτή τη συνομιλία, ο Ντανίλα βρίσκει τον Κονσταντίν νεκρό. Για να φτιάξει τα πράγματα και να εκδικηθεί για τον φίλο του, ο Ντανίλα πηγαίνει στο Σικάγο.
## Πρωταγωνιστούν
*Σεργκέι Μποντρόφ Τζούνιορ
*Βίκτορ Σουχορούκοφ
*Κιρίλ Πιγκόροφ
*Σεργκέι Μακοβέτσκι
*Ιρίνα Σαλτύκοβα
*Γκάρι Χιούστον
*Ρέι Τόλερ

## Δείτε επίσης
* Ο αδερφός (ταινία) - 1997

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2000
Κατηγορία:Ρωσόφωνες ταινίες
Κατηγορία:Αγγλόφωνες ταινίες
Κατηγορία:Ρωσικές αστυνομικές ταινίες
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στο Σικάγο
Κατηγορία:Ταινίες τοποθετημένες στη Ρωσία
Μαρία Βαλσαμάκη

Η **Μαρία Βαλσαμάκη** (1898-1981) ήταν Ελληνίδα ηθοποιός και θιασάρχης.
## Τα πρώτα χρόνια
Γεννήθηκε στο Βουκουρέστι από γονείς κεφαλληνιακής καταγωγής. Κατά την παιδική της ηλικία εγκαταστάθηκε με τους γονείς της στο Παρίσι, όπου εκδήλωσε έντονη κλίση για το θέατρο και παρακολούθησε τα μαθήματα μεγάλων καλλιτεχνών της εποχής, όπως της Σάρας Μπερνάρ, της ντυ Μενίλ και του Τρυφιέ της Κομεντί Φρανσέζ. Ταυτόχρονα, άρχισε να εμφανίζεται από πολύ νεαρή ηλικία σε ερασιτεχνικές παραστάσεις, όπου εκδηλώθηκε το σπουδαίο ταλέντο της. Οι γονείς της είχαν αντιρρήσεις για την καλλιτεχνική σταδιοδρομία της Μαρίας, εκείνη όμως είχε ήδη αφοσιωθεί στο θέατρο.
## Η καταξίωση
Το 1922 η Βαλσαμάκη σημείωσε την πρώτη σημαντική επαγγελματική επιτυχία της ως ηθοποιός, παίζοντας πρωταγωνιστικό ρόλο στο έργο του Εδμόνδου Ροστάν *Η τελευταία νύχτα του Δον Ζουάν*. Ακολούθησαν θριαμβευτικές παραστάσεις σε διάφορα παρισινά θέατρα, σε πρώτους ρόλους στα έργα *Νόρα* του Ίψεν, *Ο εισαγγελέας Χάλλερ* και *Τζοκόντα* του Ντ' Ανούντσιο, *Το γαλάζιο πουλί* του Μωρίς Μαίτερλινκ, *Νεότητα* και *Η σιδερένια μάσκα* του Μωρίς Ροστάν (γιου του Εδμόνδου). Με τον Μωρίς η Βαλσαμάκη εγκαινίασε μία συνεργασία και πραγματοποίησαν μία θριαμβευτική περιοδεία σε μεγάλες πόλεις της Γαλλίας, του Βελγίου και της Αγγλίας.

Η Βαλσαμάκη συνεργάσθηκε επίσης με τον θίασο του παρισινού θεάτρου «Οντεόν», όπου οι καλύτερες ερμηνείες της ήταν σε ρόλους κλασικών έργων του Κορνηλίου, του Ρακίνα και του Ουγκώ. Η φήμη της διαδόθηκε ευρύτερα και της εξασφάλισε την εκλογή της παμψηφεί ως στελέχους της Κομεντί Φρανσέζ (δεν έγινε τελικώς επειδή είχε διατηρήσει την ελληνική της υπηκοότητα).

Αργότερα η Μαρία Βαλσαμάκη συγκρότησε τον δικό της θίασο, με τον οποίο έκανε μία επιτυχημένη περιοδεία σε διάφορες ευρωπαϊκές χώρες. Στην Αθήνα έγινε θερμά δεκτή, δίνοντας σειρά παραστάσεων στο Εθνικό Θέατρο.
## Ως θεατρικός συγγραφέας
Η Βαλσαμάκη συνέγραψε και δύο θεατρικά έργα, τις κωμωδίες *Ο γυμνός άνθρωπος* και *Η γυναίκα και το είδωλο*. Η πρώτη από αυτές σημείωσε σημαντική εμπορική επιτυχία στο Παρίσι, όπου ανέβηκε σε πολλές παραστάσεις.

Η Μαρία Βαλσαμάκη πέθανε στο Παρίσι σε ηλικία 83 ετών.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σσ. 719-720

## Εξωτερικοί σύνδεσμοι
* Η Μαρία Βαλσαμάκη στο ''Παγκόσμιο Βιογραφικό Λεξικό'' της «Εκδοτικής Αθηνών»
* Μαρία Βαλσαμάκη στον ''Πανδέκτη'', του Εθνικού Ιδρύματος Ερευνών.
* Μαρία Βαλσαμάκη: μια Κεφαλονίτισσα σταρ στο Παρίσι στο blog *Elias' words*

Κατηγορία:Έλληνες θεατρικοί συγγραφείς
Κατηγορία:Ελληνίδες ηθοποιοί θεάτρου
Αεροσκάφος εναέριου ανεφοδιασμού

Το **Αεροσκάφος εναέριου ανεφοδιασμού** είναι ένα αεροσκάφος το οποίο τροφοδοτεί με καύσιμα ένα άλλο αεροσκάφος κατά την διάρκεια της πτήσης. Αυτή η διαδικασία επιτρέπει στο αεροσκάφος που τροφοδοτείται να παραμένει στον αέρα για περισσότερο χρόνο.

## Χώρες που το διαχειρίζονται

;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;
;

Κατηγορία:Τύποι αεροσκαφών
Βαρσανούφιος

Ο αββάς **Βαρσανούφιος ο Μέγας** (5ος και 6ος αιώνας μ.Χ.), γνωστός και ως **«Μέγας Γέρων»**, **Βαρσανούφιος της Παλαιστίνης** και **Βαρσανούφιος της Γάζης**, ήταν ασκητής και συγγραφέας.

Ο Βαρσανούφιος ήταν Αιγύπτιος ως προς την καταγωγή. Γεννήθηκε περί τα μέσα του 5ου αιώνα και έγινε μοναχός στους Αγίους Τόπους. Αργότερα εγκαταστάθηκε στη μονή του Σερίδου, κοντά στη Γάζα. Η επικοινωνία του με τον κόσμο γινόταν με *αποκρίσεις* (απαντήσεις) που έδινε στους επισκέπτες διαμέσου του ηγουμένου Σερίδου. Το γεγονός όμως αυτό δημιούργησε σε πολλούς την εντύπωση ότι ο Βαρσανούφιος ήταν ανύπαρκτο πρόσωπο και ότι τις αποκρίσεις τις έδινε ο ίδιος ο Σερίδης. Τότε ο Βαρσανούφιος δέχθηκε για μία φορά να εμφανισθεί δημόσια, μόνο όμως σε μία εκδήλωση στην οποία έπλυνε τα πόδια των μοναχών (*Απόκρ.* 61).

Επίσης, ο Βαρσανούφιος απέφευγε συστηματικά τις δογματικές συζητήσεις, κάτι που είχε ως αποτέλεσμα να κατηγορηθεί ως μονοφυσίτης. Την κατηγορία αυτή απέκρουσε ο Θεόδωρος Στουδίτης (*[[Patrologia Graeca|P.G.]]* **88**, στ. 1613, και **99**, στ. 1816). Ο Βαρσανούφιος απεβίωσε μεταξύ του 540 και του 545.

Το μοναδικό έργο του Βαρσανουφίου είναι οι *Αποκρίσεις* του, τις οποίες συγκέντρωσε ο Αββάς Δωρόθεος. Ολόκληρη η συλλογή του Δωροθέου περιλαμβάνει 840 αποκρίσεις, από τις οποίες όμως μόνο οι 396 είναι του ίδιου του Βαρσανουφίου, ενώ οι υπόλοιπες 444 είναι του μαθητή του, του Ιωάννη του Προφήτη. Οι *Αποκρίσεις* μεταφράσθηκαν στη ρωσική και ορισμένα τμήματα και σε άλλες γλώσσες. Ο Βαρσανούφιος ανακηρύχθηκε άγιος και εορτάζεται από μεν την Ορθόδοξη Εκκλησία στις 6 Φεβρουαρίου, από δε τη Ρωμαιοκαθολική Εκκλησία στις 11 Απριλίου.

Κάποιος ανώνυμος Παλαιστίνιος μοναχός μετέφερε το λείψανο του Αγίου Βαρσανουφίου στην πόλη Όρια της νότιας Ιταλίας το έτος 850 και ο τοπικός επίσκοπος Θεοδόσιος το εναπέθεσε στον σημερινό ναό του Αγίου Φραγκίσκου της Πάολα. Κατά τη διάρκεια μιας πολιορκίας και αλώσεως της πόλεως από τους Μαυριτανούς, το λείψανο χάθηκε, αλλά ξαναβρέθηκε και τοποθετήθηκε στη βασιλική της πόλεως. Σύμφωνα με την παράδοση, ο άγιος έχει από τότε σώσει την πόλη δύο φορές. Συγκεκριμένα, θρυλείται ότι απέτρεψε μία ισπανική εισβολή εμφανιζόμενος μπροστά στον Ισπανό διοικητή οπλισμένος με ξίφος. Επίσης, κατά τον Β΄ Παγκόσμιο Πόλεμο, λέγεται ότι άπλωσε την κυανή κάπα του στον ουρανό πάνω από την πόλη προκαλώντας θύελλα με βροχή και αποτρέποντας έτσι τον αεροπορικό βομβαρδισμό της Ορίας από τις δυνάμεις των Συμμάχων.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 825
* Βεσελίνοβιτς: *Βαρσανούφιος ο Μέγας, Ιωάννης ο Πρόφήτης και Δωρόθεος ο Αββάς*, Αθήναι 1940

## Εξωτερικοί σύνδεσμοι
* 
* «Ο άγιος Βαρσανούφιος ο ερημίτης» (στην ιταλική)
* «Ο Αββάς Βαρσανούφιος-Τόμος Α» (στην ελληνική)
* «Ο Αββάς Βαρσανούφιος-Τόμος Β» (στην ελληνική)
* «Ο Αββάς Βαρσανούφιος-Τόμος Γ» (στην ελληνική)

Κατηγορία:Αιγύπτιοι μοναχοί
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Πόλεμος (ταινία)

Το ***Πόλεμος*** (Ρωσικά: Война) είναι ρωσική ταινία του 2002 στο είδος πολεμική/περιπέτεια/δραματική.

## Πλοκή
Ο Ασλάν Γκουγκάεφ, διοικητής των Τσετσένων μαχητών, απελευθερώνει τρεις αιχμαλώτους - δύο Ρώσοι στρατιώτες, ο λοχίας Ιβάν Γερμάκοφ και ο Κούλικ - επειδή δεν είναι ανάδοχοι και είναι νεοσύλλεκτοι. Ο Άγγλος Τζον - γιατί πρέπει να συλλέξει £ 2.000.000 και φέρει στον Γκουγκάεφ τα χρήματα ως λύτρα για την νύφη του Μαργκαρίτα. Η Μάργκαρετ είναι με τον Ασλάν. Ακριβώς όπως ο αρχηγός του ρωσικού στρατού Μεντβέντεφ ...

Για δύο μήνες που του έχει καθοριστεί, ο Ιβάν δεν μπορεί να βρει το επιθυμητό ποσό και δεν το υποστηρίζουν οι βρετανικές αρχές, αλλά όταν επέστρεψε στη Ρωσία, βρίσκει τον Ιβάν Γερμάκοφ, ο οποίος ζει στο Τομπόλσκ. Ο Τζον και ο Βάνια πάνε πάλι στην Τσετσενία. Για να απελευθερώσει την Αγγλίδα κοπέλα, Μάργκαρετ και τον Ρώσο αρχηγό Μεντβέντεφ...

## Πρωταγωνιστούν
*Αλεξέι Τσάντοφ
*Ίαν Κέλι
*Σεργκέι Μποντρόφ Τζούνιορ
*Ινγκεμπόργκα Νταπκουνάιτε
*Ευκλείδης Κιουρτζίδης
*Γκεόργκι Κουρκούλια

## Παραπομπές


## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2002
Κατηγορία:Ρωσόφωνες ταινίες
Κατηγορία:Αγγλόφωνες ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ταινίες δράσης
Κατηγορία:Ρωσικές πολεμικές ταινίες
Κατηγορία:Ταινίες τοποθετημένες στη Ρωσία